Newbury, Berkshire
Newbury je grad od 41,075 stanovnika na jugu Engleske. On je i administrativni centar unitarne jedinice West Berkshire, poznat po hipodromu, koji je jedan od najboljih i napoznatijih u Engleskoj.

Geografske karakteristike 

Newbury leži duž obje obale rijeke Kennet, i duž kanala Kennet - Avon udaljen 42 km južno od Oxforda, 40 km sjeverno od Winchestera, 43 km jugoistočno od Swindona i 32 km zapadno od Readinga.

Historija
Rana historija Newburyja je i danas nejasna, ali se zna da zbog svog položaja kao naselje egzistira najmanje već 1100 godina, jer je od davnina poznat kao riječni gaz i raskrsnica važnih puteva sa sjevera, juga, istoka i zapada. 
Arheološkim iskapanjima pronađeno je dosta arteffakata iz rimskih vremena

Newbury prvi se put dokumentiran 1079. godine u "Crkvenoj historiji Engleske i Normandije". U to vrijeme bio je trgovište sa pravom da drži sajam. Nakon tog je bio feud čitavog niza monarha ili njihovih žena.

Krajem 15. vijeka postao je poznat po manufakturno izrađenim tkaninama koje su postale vrlo tražene po kontinentu, ali je trgovina tim artiklom zamrla do 17. vijek. Najpoznatiji proizvođač bio je John Smallwood (ili Winchcombe) poznat kao "Jack iz Newburya", i kao lični prijatelj kralja Henrya VIII i njegove žene Katarine Aragonske. Pomogao je financirati gradnju parohijske crkve na mjestu je nekad stajala starija normanska crkva. Drugi poznati proizvođač bio je Thomas Dolman, kom je danas podignut spomenik.

Za Engleskog građanskog rata (1642.-46.) Newbury je bio poprište dviju bitaka. Prva se bitka odigrala 20. septembra 1643. u njoj je poginulo oko 6 000 vojnika Ona se zbila kad je Earl od Essexa, nakon što je razbio opsadu Gloucestera krenuo za London i  naletio na vojsku kralja Charlesa Stuarta, koja se zabarikadirala u gradu.  U toj bitci su pobjedu izvojevale snage parlamenta nakon što su rojalisti nakon eksplozije barutane pobjegli iz grada. Druga bitka zbila se 27. oktobra 1644., u njoj su rojalisti uspjeli odbraniti Zamak Donnington.. On je nakon 20 mjeseci opsade ipak pao u ruke vojske parlamenta, nakon što je rojalistikim braniocima dozvoljeno da napuste razoreni zamak.

Tokom 18. i početkom 19. vijeka Newbury je bio važna odmorišna stanica za kočije na Velikoj cesti za Bath, tad je podignuto dosta gostionica i teatara, a za putnike namjernike organizirane su i konjičke utrke kako bi prikratili vrijeme.

U to vrijeme bio je centar poljoprivrednog kraja u plodnoj dolini rijeke Kennet, poznat po uzgoju ječma za slad. Kako je on važna sirovina za proizvodnju piva, otpreman je od 1723. za London brodovima rijekom Kennet do Readinga. Od kad je 1810. 
prokopan kanal između rijeka Kennet i Avon kojim se moglo ploviti do Readinga i Bristola on se koristio uglavnom za [[transport kukuruza. Kad je 1847. izgrađena željeznička pruga do Newburya, promet po kanalu je opao, ona je 1882. produžena do Didcota, a 1885. i do Winchestera i konačno 1898. do Lambourna. Od svih tih pruga zbog konkurencije automobila - 1970. preživjela je samo ona od Londona do Penzancea.

Krajem 18. vijeka Newbury se počeo transformirati u industrijski grad. William Plenty je 1790. osnovao tvornicu koja je ispočetka proizvodila čelične plugove, zatim nastavila graditi revolucionarne čamce za spašavanje (danas ta tvornica proizvodi pumpe i filtere).

Predgrađe Newburya - Speenhamland, postalo je slavno 1795. po sistemu socijalne zaštite najsiromašnijih, koji je i nazvan po njemu.

Za Drugog svjetskog rata Newbury je samo jednom bombardiran, njegov slavni hipodrom podignut 1905., postao je nakon 1942. poligon američke vojske koja je u predgrađu Greenham Common smjestila svoju 101. zračnodesantnu diviziju. Tu je podignut aerodrom iz kojeg su 6. juna 1944., poletjeli brojni avioni sa jedrilicama na Dan D.

Za Hladnog rata Greenham Common bio je vojna baza američke vojske, koja je tu razmjestila strateške bombardere naoružane nuklearnim oružjem i krstarećim raketama. Nakon završetka hladnog rata - Greenham Common, polako se pretvara u industrijsku zonu.

Privreda
Tokom 20. vijeka Newbury je privukao brojne visoko tehnološke kompanije da u njemu imaju sjedište, kao što su Vodafon, Merant (nekadašnji Micro Focus) i Quantel.

Danas je Newbury poznat po lakoj mašinogradnji, mlinovima, drvnoprerađivačkim poduzećima i proizvodnji lakih aviona.

Pobratimski gradovi 

  Braunfels, Njemačka
  Bagnols-sur-Cèze, Francuska
  Eeklo, Belgija
  Feltre, Italija
  Carcaixent, Španjolska
  Kiskunfélegyháza, Mađarska

Izvori

Vanjske veze 

 Newbury Town Council 

Gradovi u Engleskoj
Berkshire